CELEX: 62010CA0606
Language: bg
Date: 2012-06-14 00:00:00
Title: Дело C-606/10: Решение на Съда (втори състав) от 14 юни 2012 г. (преюдициално запитване от Conseil d'État — Франция) — Association nationale d'assistance aux frontières pour les étrangers (ANAFE)/Ministre de l'Intérieur, de l'Outre-mer, des Collectivités territoriales et de l'immigration (Регламент (ЕО) № 562/2006 — Кодекс на Общността за режима на движение на лица през границите (Кодекс на шенгенските граници) — Член 13 — Граждани на трети страни, притежаващи временно разрешение за пребиваване — Национална правна уредба, която забранява повторното влизане на тези граждани на територията на държавата членка, издала временното разрешение за пребиваване, ако нямат виза за повторно влизане — Понятие „виза за повторно влизане“ — Предходна административна практика, която е разрешавала повторното влизане без виза за повторно влизане — Необходимост от преходни мерки — Липса)

28.7.2012   
            
            
               BG
            
            
               Официален вестник на Европейския съюз
            
            
               C 227/3
            
         Решение на Съда (втори състав) от 14 юни 2012 г. (преюдициално запитване от Conseil d'État — Франция) — Association nationale d'assistance aux frontières pour les étrangers (ANAFE)/Ministre de l'Intérieur, de l'Outre-mer, des Collectivités territoriales et de l'immigration
   (Дело C-606/10) (1)
   
   (Регламент (ЕО) № 562/2006 - Кодекс на Общността за режима на движение на лица през границите (Кодекс на шенгенските граници) - Член 13 - Граждани на трети страни, притежаващи временно разрешение за пребиваване - Национална правна уредба, която забранява повторното влизане на тези граждани на територията на държавата членка, издала временното разрешение за пребиваване, ако нямат виза за повторно влизане - Понятие „виза за повторно влизане“ - Предходна административна практика, която е разрешавала повторното влизане без виза за повторно влизане - Необходимост от преходни мерки - Липса)
   2012/C 227/04
   Език на производството: френски
   
      Запитваща юрисдикция
   
   Conseil d'État
   
      Страни в главното производство
   
   
      Жалбоподател: Association nationale d'assistance aux frontières pour les étrangers (ANAFE)
   
      Ответник: Ministre de l'Intérieur, de l'Outre-mer, des Collectivités territoriales et de l'immigration
   
      Предмет
   
   Преюдициално запитване — Conseil d'État (Франция) — Тълкуване на член 5, параграф 4, буква а) и член 13 от Регламент (ЕО) № 562/2006 на Европейския парламент и на Съвета от 15 март 2006 година за създаване на Кодекс на Общността за режима на движение на лица през границите (Кодекс на шенгенските граници) (ОВ L 105, стр. 1; Специално издание на български език, 2007 г., глава 19, том 8, стр. 5 и поправка в ОВ L 275, 2010 г., стр. 11) — Национална правна уредба, която забранява повторното влизане на граждани на трети страни, притежаващи временно разрешение за пребиваване, на територията на държавата членка, издала това разрешение, ако нямат виза за повторно влизане, издадена от консулските служби или органите на префектурата — Понятие „виза за повторно влизане“ — Допустимост на преходни мерки в полза на такива граждани, напуснали територията — Принципи на правната сигурност и оправданите правни очаквания
   
      Диспозитив
   
   
               1.
            
            
               Правилата относно отказа за влизане на граждани на трети страни, предвидени в член 13 от Регламент (ЕО) № 562/2006 на Европейския парламент и на Съвета от 15 март 2006 година за създаване на Кодекс на Общността за режима на движение на лица през границите (Кодекс на шенгенските граници), изменен с Регламент (ЕО) № 81/2009 на Европейския парламент и на Съвета от 14 януари 2009 година, се прилагат и за гражданите на трети страни, за които се изисква виза и които искат да се завърнат през външните граници на Шенгенското пространство в държавата членка, която им е издала временно разрешение за пребиваване, без за тази цел да влизат на територията на друга държава членка.
            
         
               2.
            
            
               Член 5, параграф 4, буква а) от Регламент № 562/2006, изменен с Регламент № 81/2009, трябва да се тълкува в смисъл, че държава членка, която издава на гражданин на трета страна виза за повторно влизане по смисъла на тази разпоредба, не може да предвиди ограничение влизането в Шенгенското пространство да става само през входните пунктове на нейна територия.
            
         
               3.
            
            
               Принципите на правна сигурност и на защита на оправданите правни очаквания не налагат да бъдат предвидени преходни мерки за гражданите на трети страни, напуснали територията на държава членка, когато са притежавали само временни разрешения за пребиваване, издадени в хода на разглеждането на първа молба за разрешение за пребиваване или на молба за убежище, и които искат да се завърнат на тази територия след влизането в сила на Регламент № 562/2006, изменен с Регламент № 81/2009.
            
         
      (1)  ОВ C 72, 5.3.2011 г.